Handout Number : 3455

**Minister of Foreign Affairs and Trade of Hungary visited Dhaka**

Dhaka, September 10 :

Minister of Foreign Affairs & Trade of Hungary Péter Szijjártó today paid his one-day official visit to Bangladesh accompanied by 14 member delegation. The Hungarian Minister spent a busy day in Dhaka. He began his program with the visit to the Father of the Nation Bangabandhu Sheikh Mujibur Rahman Memorial Museum in the morning and paid tribute to the memories of the Father of the Nation and his family members who were brutally killed in 1975. He met Commerce Minister Tipu Munshi at the latter’s office. Two Ministers discussed bilateral trade, commerce and investment. Later in the day, Mr. Szijjártó gave an interview to Bangladesh Television followed by a lunch hosted by Foreign Minister Dr. A. K. Abdul Momen.

Bilateral meeting between Foreign Minister of Bangladesh and Foreign Minister of Hungary was held at State Guest House Padma. The Hungarian delegation was led by Minister of Foreign Affairs & Trade Péter Szijjártó and Bangladesh side was led by Foreign Minister Dr. A. K. Abdul Momen.

Bangladesh Foreign Minister thanked the government of Hungary for their support during the War of Liberation in 1971. He also emphasized on the exchange of high-level visits between the two countries. He urged the Hungarian Foreign Minister to encourage Hungarian investors and entrepreneurs to invest in various sectors like energy, renewable energy, pulp and paper, shipbuilding, telecommunication, ICT, Tourism, environmental technology etc through Hi-Tech Parks (HTPs) and Specialized Economic Zones (SEZs).

Hungarian Foreign Minister conveyed the decision that Hungary would open a Consulate in Bangladesh very soon to facilitate visa and immigration process for the Bangladeshis. Bangladesh Foreign Minister thanked his counterpart for the voluntary service provided by Hungarian Doctors every year in Bangladesh with surgery and consultation for the patients with burn injuries and patients with need for cosmetic/plastic surgery. Bangladesh Foreign Minister particularly mentioned the operation of the Siamese twins Rabeya and Rokeya operated jointly by Bangladesh and Hungarian Doctors. Mentioning the availability of a large pool of skilled and semi-skilled professionals and workers in Bangladesh, he proposed the Hungarian side to recruit skilled and semi-skilled workers from Bangladesh to fulfill the labour shortage in Hungary.

During the meeting, Foreign Minister thanked the Hungarian government for their continued support to Bangladesh on the Rohingya issue and requested to further extend their support as a responsible member of the international community to ensure safe and dignified return of the Rohingyas to their homeland. Hungarian Foreign Minister assured their support for the cause.

Two instruments- Memorandum of Understanding (MoU) in the Field of Diplomatic Training and the Exchange of Information and Documentation between the two Foreign Ministries and Joint Communiqué on the outcome of the bilateral meeting between the two Foreign Ministers were signed. Later, two Ministers met the local press. Mr. Szijjártó departed Dhaka in the evening.

#

Tohidul/Rahat/Mosharaf/Salim/2020/2100 Hrs.

তথ্যবিবরণী নম্বর : ৩৪৫৪

**অধ্যাপক মোঃ আব্দুর রশীদ সরকারের মৃত্যুতে বিজ্ঞান ও প্রযুক্তি মন্ত্রীর শোক**

ঢাকা, ২৬ ভাদ্র (১০ সেপ্টেম্বর) :

বাংলাদেশ প্রকৌশল বিশ্ববিদ্যালয়ের যন্ত্রকৌশল বিভাগের প্রাক্তন শিক্ষক ও অধ্যাপক মোঃ আব্দুর রশীদ সরকারের মৃত্যুতে গভীর শোক ও দুঃখ প্রকাশ করেছেন বিজ্ঞান ও প্রযুক্তি মন্ত্রী স্থপতি ইয়াফেস ওসমান।

মন্ত্রী আজ এক শোকবার্তায় বলেন, জাতি গঠনের ক্ষেত্রে প্রয়াত মোঃ আব্দুর রশীদ সরকার অসামান্য ভূমিকা রেখেছেন। তিনি শোকবার্তায় মরহুমের রুহের মাগফিরাত কামনা করেন এবং শোকসন্তপ্ত পরিবারের প্রতি গভীর সমবেদনা জানান।

উল্লেখ্য, অধ্যাপক মোঃ আব্দুর রশীদ সরকার যন্ত্রকৌশল অনুষদের ডিন, বিভাগীয় প্রধান এবং সর্বশেষ বুয়েটের নিউক্লিয়ার ইনস্টিটিউটের পরিচালক হিসেবে দায়িত্ব পালন করেন। অবসর গ্রহণের পর তিনি ঢাকা ওয়াসার চেয়ারম্যান হিসেবে দায়িত্বরত ছিলেন।

#

বিবেকানন্দ/রাহাত/মোশারফ/জয়নুল/২০২০/২০৫০ঘণ্টা

তথ্যবিবরণী নম্বর : ৩৪৫৩

**প্রণোদনা প্যাকেজ বাস্তবায়নের ফলে দেশের শিল্পখাত ধীরে ধীরে ঘুরে দাঁড়াচ্ছে**

**-- শিল্পমন্ত্রী**

ঢাকা, ২৬ ভাদ্র (১০ সেপ্টেম্বর) :

শিল্পমন্ত্রী নূরুল মজিদ মাহমুদ হুমায়ূন বলেছেন, কুটির, অতি ক্ষুদ্র, ক্ষুদ্র ও মাঝারি শিল্প খাত (সিএমএসএমই) সরকারের অর্থনৈতিক উন্নয়নের মূল চালিকাশক্তি। এ শিল্পখাতে লাখ লাখ লোকের কর্মসংস্থানের পাশাপাশি হাজারো নারী উদ্যোক্তা তৈরি হয়েছে। এসব উদ্যোক্তা দেশের অর্থনীতিতে গুরুত্বপূর্ণ অবদান রাখছে।

মন্ত্রী আজ ভার্চুয়াল মাধ্যমে ঢাকা বিশ্ববিদ্যালয়ের ইনোভেশন, ক্রিয়েটিভিটি এন্ড এন্টাপ্রেনিউরশিপ সেন্টার (ICE Centre) আয়োজিত ‘একটি উদ্যোক্তাবান্ধব ও উন্নত বাংলাদেশের দিকে : উদ্ভাবন এবং জ্ঞানভিত্তিক অর্থনীতির নির্মাণ কৌশল হিসেবে সিএমএসএমই'র ভূমিকাÕ শীর্ষক আলোচনা সভায় প্রধান অতিথির বক্তব্যে এসব কথা বলেন।

মন্ত্রী বলেন, কোভিড-১৯ এর ফলে বাংলাদেশ-সহ গোটা বিশ্বের সিএমএসএমইখাত মারাত্মক ক্ষতির সম্মুখীন হয়েছে এবং এ খাতে কর্মসংস্থান কমেছে। করোনার ক্ষতি পুষিয়ে নিতে সরকার ঘোষিত ৭২ হাজার ৫০০ কোটি টাকার পাঁচটি প্রণোদনা প্যাকেজ বাস্তবায়নের ফলে দেশের শিল্পখাত ধীরে ধীরে ঘুরে দাঁড়াতে শুরু করেছে বলে তিনি মন্তব্য করেন।

ঢাকা বিশ্ববিদ্যালয়ের উপাচার্য অধ্যাপক ড. মোহাম্মদ আখতারুজ্জামানের সভাপতিত্বে অনুষ্ঠানে বিশেষ অতিথি ছিলেন যুব ও ক্রীড়া মন্ত্রণালয়ের সচিব মোঃ আখতার হোসেন, এফবিসিসিআই'র প্রেসিডেন্ট শেখ ফজলে ফাহিম এবং ইউএনডিপি বাংলাদেশ-এর আবাসিক প্রতিনিধি Van Nguyen। ঢাকা বিশ্ববিদ্যালয়ের ইনোভেশন, ক্রিয়েটিভিটি এন্ড এন্টাপ্রেনিউরশিপ সেন্টারের ভাইস চেয়ারম্যান অধ্যাপক ড. খন্দকার বজলুল হক, ইউএনডিপি'র সহকারী আবাসিক প্রতিনিধি খোরশেদ আলম, আইসিসি সেন্টারের নির্বাহী পরিচালক মাসুদুর রহমান অনলাইন আলোচনায় অংশ নেন।

#

জলিল/ফারহানা/রাহাত/মোশারফ/সেলিম/২০২০/২০০০ ঘণ্টা

তথ্যবিবরণী নম্বর : ৩৪৫২

**দুর্নীতির দায়ে ফরিদপুর মেডিকেল কলেজ ও হাসপাতালের দুই কর্মকর্তা স্থায়ীভাবে বরখাস্ত**

ঢাকা, ২৬ ভাদ্র (১০ সেপ্টেম্বর) :

ফরিদপুর মেডিকেল কলেজ ও হাসপাতাল স্থাপন প্রকল্পের সাবেক দুই প্রকল্প পরিচালক অধ্যাপক ডা. আ. স. ম জাহাঙ্গীর চৌধুরী ও ডা. গণপতি বিশ্বাসকে দুর্নীতির দায়ে চাকরি হতে স্থায়ীভাবে বরখাস্ত করা হয়েছে।

আজ স্বাস্থ্য ও পরিবার কল্যাণ মন্ত্রণালয়ের স্বাস্থ্য সেবা বিভাগ থেকে উপস্থাপিত এ সংক্রান্ত একটি প্রস্তাবের সারসংক্ষেপে রাষ্ট্রপতি অনুমোদন দিয়েছেন।

#

মাইদুল/রাহাত/রফিকুল/সেলিম/২০২০/১৯৫০ ঘণ্টা

তথ্যবিবরণী নম্বর : ৩৪৫১

**হাওর পর্যটন উন্নয়নে ব্যবস্থা গ্রহণ করা হচ্ছে**

**-- পর্যটন প্রতিমন্ত্রী**

ঢাকা, ২৬ ভাদ্র (১০ সেপ্টেম্বর) :

বেসামরিক বিমান পরিবহন ও পর্যটন প্রতিমন্ত্রী মোঃ মাহবুব আলী বলেছেন, দেশে হাওরভিত্তিক পর্যটন উন্নয়নে প্রয়োজনীয় সকল ব্যবস্থা গ্রহণ করা হচ্ছে। পর্যটন মহাপরিকল্পনা প্রণয়ন শেষে এ ব্যাপারে বিস্তারিত কার্যক্রম গ্রহণ করা হবে।

আজ স্থানীয় উন্নয়ন পরিকল্পনায় পর্যটনকে সম্পৃক্তকরণ ও পর্যটন সম্পর্কে জনসচেতনতা তৈরির লক্ষ্যে বাংলাদেশ ট্যুরিজম বোর্ড কর্তৃক সুনামগঞ্জ জেলার সাথে আয়োজিত অনলাইন কর্মশালায় প্রধান অতিথির বক্তব্য প্রদানকালে এসব কথা বলেন প্রতিমন্ত্রী।

মাহবুব আলী বলেন, ইদানিং দেশে হাওর পর্যটন পর্যটকদের কাছে জনপ্রিয় হতে শুরু করেছে। হাওরে ভ্রমণ করতে যাওয়া পর্যটকেরা যাতে নিরাপদে তাদের ভ্রমণ সম্পন্ন করতে পারেন সেদিকে স্থানীয় প্রশাসনের খেয়াল রাখতে হবে। একই সাথে অপরিকল্পিত স্থাপনা নির্মাণ ও ভ্রমণের সময় কেউ যাতে হাওরের প্রাকৃতিক ভারসাম্য ও পরিবেশ নষ্ট না করতে পারে তার জন্য কার্যকর ব্যবস্থা গ্রহণ করতে হবে।

প্রতিমন্ত্রী বলেন, প্রকৃতিকে অক্ষুণ্ন রেখে পর্যটনের উপযুক্ত পরিবেশ তৈরি করার জন্য স্থানীয় জনগণকে এ শিল্পের সাথে সম্পৃক্ত করা ও তাদের মাঝে সচেতনতা তৈরি করার কোনো বিকল্প নেই। জনসচেতনতা তৈরি করার জন্য জনপ্রতিনিধি, স্থানীয় প্রশাসন ও গণমাধ্যমকে আন্তরিকতার সাথে কাজ করতে হবে। পর্যটন গন্তব্যসমূহে পর্যটক বান্ধব পরিবেশ নিশ্চিত হলে তাতে স্থানীয় জনগণই উপকৃত হবে।

বাংলাদেশ ট্যুরিজম বোর্ডের পরিচালক আবু তাহের মুহাম্মদ জাবেরের সঞ্চালনায় ও সুনামগঞ্জ জেলার জেলা প্রশাসক মোঃ আব্দুল আহাদের সভাপতিত্বে কর্মশালায় আরো বক্তব্য রাখেন বাংলাদেশ ট্যুরিজম বোর্ডের প্রধান নির্বাহী কর্মকর্তা জাবেদ আহমেদ-সহ সরকারি কর্মকর্তা ও পর্যটনের অংশীজন।

#

তানভীর/ফারহানা/রফিকুল/জয়নুল/২০২০/১৯১০ঘণ্টা

তথ্যবিবরণী নম্বর : ৩৪৪৯

**আগামী ১৩ অক্টোবর আন্তর্জাতিক দুর্যোগ প্রশমন দিবস**

ঢাকা, ২৬ ভাদ্র (১০ সেপ্টেম্বর) :

আগামী ১৩ অক্টোবর ‘আন্তর্জাতিক দুর্যোগ প্রশমন দিবস ২০২০’ উদ্‌যাপন করা হবে। দিবসটির এ বছরের প্রতিপাদ্য-‘দুর্যোগ ঝুঁকি হ্রাসে সুশাসন, নিশ্চিত করবে টেকসই উন্নয়ন’।

আজ দুর্যোগ ব্যবস্থাপনা ও ত্রাণ মন্ত্রণালয়ের এক পত্রের মাধ্যমে এ তথ্য জানানো হয়েছে।

#

আজমিরী/ফারহানা/রফিকুল/আব্বাস/২০২০/১৯০৬ ঘণ্টা

তথ্যবিবরণী নম্বর : ৩৪৪৮

স্বল্পোন্নত থেকে মধ্য আয়ের দেশের পথে এগিয়ে চলছে বাংলাদেশ

-- পরিকল্পনা মন্ত্রী

ঢাকা, ২৬ ভাদ্র (১০ সেপ্টেম্বর) :

পরিকল্পনা মন্ত্রী এম এ মান্নান বলেছেন, স্বল্পোন্নত দেশ থেকে মধ্য আয়ের দেশ হওয়ার পথে এগিয়ে চলছে বাংলাদেশ। সরকারের লক্ষ্য ২০৪১ সালের মধ্যে উন্নত বাংলাদেশ গড়ে তোলা; দেশে দারিদ্র্যের হার তিন শতাংশে ও চরম দারিদ্র্যের হার ১ শতাংশেরও কমে নামিয়ে আনা; গ্রাম-শহরের বৈষম্য কমানো;

৮০ শতাংশ মানুষকে শহুরে জীবনযাপনের সব সুবিধা প্রদান এবং গড় আয়ু ও মোট দেশজ উৎপাদন (জিডিপি) বাড়ানো।

মন্ত্রী আজ ঢাকায় জাতীয় অর্থনৈতিক পরিষদ (এনইসি) এর সম্মেলন কক্ষে ‘রূপরেখা ২০২১-২০৪১’ আনুষ্ঠানিকভাবে সরকারের বিভিন্ন কর্তকর্তা ও গণমাধ্যমে অবহিতকরণ বিষয়ক এক সভায় প্রধান অতিথির বক্তব্যে এসব কথা বলেন।

সাধারণ অর্থনীতি বিভাগের সদস্য ড. শামসুল আলমের সভাপতিত্বে অনুষ্ঠানে অন্যান্যের মধ্যে বক্তব্য রাখেন মন্ত্রিপরিষদ সচিব খন্দকার আনোয়ারুল ইসলাম, প্রধানমন্ত্রীর মুখ্য সচিব ড. আহমেদ কায়কাউস প্রমুখ। এ সময় সংশ্লিষ্ট কর্মকর্তাগণ উপস্থিত ছিলেন।

#

শাহেদ/ফারহানা/রফিকুল/জয়নুল/২০২০/১৮৫০ঘণ্টা

তথ্যবিবরণী নম্বর : ৩৪৪৭

**ইন্টারন্যাশনাল সিবেড অথরিটিতে বাংলাদেশের স্থায়ী প্রতিনিধির পরিচয়পত্র পেশ**

নিউইয়র্ক, ১০ সেপ্টেম্বর :

ইন্টারন্যাশনাল সিবেড অথরিটিতে বাংলাদেশের স্থায়ী প্রতিনিধি হিসেবে প্রতিষ্ঠানটির মহাসচিব মাইকেল ডব্লিউ লজের নিকট পরিচয়পত্র পেশ করলেন জাতিসংঘে নিযুক্ত বাংলাদেশের স্থায়ী প্রতিনিধি রাষ্ট্রদূত রাবাব ফাতিমা। কোভিড-১৯ জনিত কারণে ভ্রমণ বিধি-নিষেধের ফলে ভার্চুয়াল আনুষ্ঠানিকতার মাধ্যমে গত ৭ সেপ্টেম্বর এই পরিচয় পত্র পেশ করা হয়।

পরিচয়পত্র পেশের সময় রাষ্ট্রদূত ফাতিমা ও মহাসচিব লজের মধ্যে বাংলাদেশ ও ইন্টারন্যাশনাল সিবেড অথরিটি (আইএসএ) এর মধ্যকার পারস্পরিক স্বার্থসংশ্লিষ্ট বিষয়ে বিভিন্ন বিষয় নিয়ে আলোচনা হয়।

রাষ্ট্রদূত ফাতিমা বলেন, বাংলাদেশ সবসময়ই ইন্টারন্যাশনাল সিবেড অথরিটির ভূমিকা বিশেষ করে গভীর সমুদ্র তলদেশে অবস্থিত খনির সুফলের যথাযথ অংশীদারিত্ব নিশ্চিত করার জন্য নিয়ন্ত্রক কাঠামো তৈরির ক্ষেত্রে আইএসএ-এর যে ভূমিকা তা গভীরভাবে মূল্যায়ন করে। টেকসই উন্নয়ন লক্ষ্য অর্জনের উপায় হিসেবে সক্ষমতা বিনির্মাণ এবং প্রযুক্তি হস্তান্তরের ক্ষেত্রে বাংলাদেশ ও আইএসএ এর মধ্যে আরো বেশি সহযোগিতার প্রয়োজনীয়তার ওপর জোর দেন বাংলাদেশের স্থায়ী প্রতিনিধি। মহাসচিব লজ আইএসএ এর ম্যান্ডেট পূরণে বাংলাদেশের অবদানের প্রতি গভীর সন্তোষ প্রকাশ করেন।

উল্লেখ্য, বাংলাদেশ-সহ ১৬৭টি রাষ্ট্র নিয়ে জাতিসংঘের সমুদ্র বিষয়ক আইন সংক্রান্ত কনভেনশনের আওতায় গঠিত ইন্টারন্যাশনাল সিবেড অথরিটি অপরিহার্য একটি আন্তর্জাতিক প্রতিষ্ঠান। আইএসএ সমগ্র মানব জাতির কল্যাণ ও সুবিধার লক্ষ্যে আন্তর্জাতিক গভীর সমুদ্র তলদেশে খনিজ সংক্রান্ত সমুদয় কর্মকাণ্ড সংগঠন, নিয়ন্ত্রণ ও নিয়ন্ত্রক কাঠামো বিনির্মাণের কাজ করে যাচ্ছে। জ্যামাইকার কিংস্টোনে এর সদরদপ্তর।

#

ফারহানা/রফিকুল/আব্বাস/২০২০/১৮০৭ ঘণ্টা

তথ্যবিবরণী নম্বর : ৩৪৪৬

নদী রক্ষার ক্ষেত্রে সকলকে তৎপর থাকতে হবে

-- নৌপরিবহন প্রতিমন্ত্রী

ঢাকা, ২৬ ভাদ্র (১০ সেপ্টেম্বর) :

নৌপরিবহন প্রতিমন্ত্রী খালিদ মাহ্মুদ চৌধুরী বলেছেন, নদী রক্ষার ক্ষেত্রে সকলকে তৎপর থাকতে হবে। নদী ও পরিবেশ রক্ষায় দেশ অনেক এগিয়েছে। সরকার নদী দখল ও দূষণরোধে বাস্তবতার নিরিখে কাজ করছে।

আজ মন্ত্রণালয়ের সভাকক্ষে জাতীয় নদী রক্ষা কমিশনের উন্নয়ন, আর্থিক ও প্রশাসনিক কার্যক্রম সংক্রান্ত বৈঠকে প্রতিমন্ত্রী এসব কথা বলেন।

প্রতিমন্ত্রী বলেন, সরকার বুড়িগঙ্গা-সহ শীতলক্ষ্যা, বালু, তুরাগ ও দেশের গুরুত্বপূর্ণ নদ-নদীর নাব্যতা এবং নদীর স্বাভাবিক গতিপ্রবাহ অব্যাহত রাখার লক্ষ্যে প্রয়োজনীয় পদক্ষেপ গ্রহণের বিষয়ে পরামর্শ প্রদান, সুপারিশ প্রণয়ন এবং বাস্তবায়নের জন্য ‘টাস্কফোর্স’ গঠন করেছে। নৌপরিবহন মন্ত্রণালয়ের নেতৃত্বে ‘টাস্কফোর্স’ এর কাজ করছে। কর্ণফুলী-সহ দেশের বড় নদীগুলো রক্ষায় আরো একটি কমিটি স্থানীয় সরকার, পল্লী উন্নয়ন ও সমবায় মন্ত্রণালয়ের নেতৃত্বে কাজ করছে।।

এ সময় অন্যান্যের মধ্যে নৌপরিবহন সচিব মোহাম্মদ মেজবাহ্ উদ্দিন চৌধুরী ও জাতীয় নদী রক্ষা কমিশনের চেয়ারম্যান ড. মুজিবুর রহমান হাওলাদার উপস্থিত ছিলেন।

পরে প্রতিমন্ত্রী পায়রা বন্দর এবং নাবিক ও প্রবাসী শ্রমিক পরিদপ্তরের উন্নয়ন, আর্থিক ও প্রশাসনিক কার্যক্রম সংক্রান্ত বৈঠকে সভাপতিত্ব করেন।

#

জাহাঙ্গীর/ফারহানা/রফিকুল/জয়নুল/২০২০/১৮০০ঘণ্টা

তথ্যবিবরণী নম্বর : ৩৪৪৫

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ২৬ ভাদ্র (১০ সেপ্টেম্বর) :

 ‌         স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ১৫ হাজার ৫৫৯ জনের নমুনা পরীক্ষা করে ১ হাজার ৮৯২ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৩ লাখ ৩২ হাজার ৯৭০ জন।

গত ২৪ ঘণ্টায় ৪১ জন-সহ এ পর্যন্ত ৪ হাজার ৬৩৪ জন এ রোগে মৃত্যুবরণ করেছেন।

করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২ লাখ ৩৩ হাজার ৫৫০ জন।

/

#

দলিল উদ্দিন/ফারহানা/রফিকুল/জয়নুল/২০২০/১৭৪০ঘণ্টা

তথ্যবিবরণী নম্বর : ৩৪৪৪

**স্পেশাল ইকোনমিক জোনে বিনিয়োগে আগ্রহী হাঙ্গেরি**

ঢাকা, ২৬ ভাদ্র (১০ সেপ্টেম্বর) :

হাঙ্গেরির পররাষ্ট্র ও বাণিজ্যমন্ত্রী পিটার সিজিজারটো বলেছেন, হাঙ্গেরির ব্যবসায়ী ও বিনিয়োগকারীগণ বাংলাদেশে বাণিজ্য বৃদ্ধি করতে আগ্রহী। এজন্য একটি জয়েন্ট ট্রেড কমিশন গঠন করা যেতে পারে। বাংলাদেশের স্পেশাল ইকোনমিক জোনে হাঙ্গেরি এগ্রোফুড প্রসেসিং ইন্ডাষ্ট্রিসহ বাংলাদেশের বিশুদ্ধপানি ব্যবস্থাপনা ও ফার্মাসিউটিকেল সেক্টরে বিনিয়োগ করতে আগ্রহী। বাংলাদেশের কৃষিভিত্তিক ইন্ডাষ্ট্রিতে আধুনিক প্রযুক্তি ও মেশিনারিজ সরবরাহ করার সুযোগ রয়েছে।

সফররত হাঙ্গেরির পররাষ্ট্র ও বাণিজ্যমন্ত্রী এর নেতৃত্বে আগত উচ্চ পর্যায়ের প্রতিনিধি দল আজ সচিবালয়ে বাণিজ্য মন্ত্রী টিপু মুন্‌শির সাথে সাক্ষাৎ করতে আসলে এসব কথা বলেন।

তিনি বলেন, বাংলাদেশে বিনিয়োগের ক্ষেত্রে সুযোগ-সুবিধা আকর্ষনীয়, হাঙ্গেরি এসকল সুযোগ-সুবিধা গ্রহণ করতে চায়। করোনা মোকাবিলা এবং করোনাকালে রপ্তানি বাণিজ্য এবং অর্থনৈতিক কর্মকাণ্ড সচল রাখার প্রশংসা করে তিনি বলেন, বৈদেশিক বাণিজ্যক্ষেত্রে বাংলাদেশ অনেক সক্ষমতা অর্জন করেছে। বাংলাদেশের অগ্রযাত্রায় হাঙ্গেরি অংশীদার হতে চায়।

বাণিজ্যমন্ত্রী টিপু মুনশি বলেন, প্রধানমন্ত্রী শেখ হাসিনার নেতৃত্বে বাংলাদেশ দক্ষতার সাথে সফলভাবে কোভিড-১৯ মোকাবিলা করছে। বাংলাদেশের সবচেয়ে বড় রপ্তানিখাত তৈরি পোশাক। বাংলাদেশ পৃথিরীর দ্বিতীয় বৃহত্তম তৈরি পোশাক রপ্তানিকারক দেশ। এ সেক্টরে প্রায় ৪৮ লাখ শ্রমিক কাজ করেন। সরকার এ শিল্পকে সচল রাখতে আর্থিক প্রণোদনা দিয়েছে। স্বাস্থ্যবিধি মেনে কলকারখানা চালু রেখে রপ্তানি বাণিজ্য সচল রেখেছে। তিনি জানান, মার্কিন যুক্তরাষ্ট্রসহ বিভিন্ন উন্নত দেশের চাহিদা মোতাবেক বিশ্বমানের মাস্ক পিপিইসহ বিভিন্ন মেডিকেল পণ্য রপ্তানি করছে। বাংলাদেশ কোভিড-১৯ প্রতিরোধকারী ফ্যাব্রিক তৈরি করতে সক্ষম হয়েছে। বিভিন্ন দেশে এগুলোর চাহিদা বাড়ছে। বাংলাদেশ বিশ্বমানের মেডিকেল পণ্য উৎপাদন করে প্রায় ১৪২টি দেশে রপ্তানি করছে।

দেশের বিভিন্ন স্থানে ১০০টি স্পেশাল ইকোনমিক জোন গড়ে তোলার কাজ দ্রুত এগিয়ে চলছে। এ তথ্য জানিয়ে বাণিজ্য মন্ত্রী বলেন, ইতোমধ্যে জাপান, ভারত, চীন, কোরিয়াসহ বিভিন্ন দেশ বড় ধরনের বিনিয়োগ করতে এগিয়ে এসেছে। পরিবর্তনশীল বিশ্ব বাণিজ্য পরিস্থিতিতে আমেরিকা, জাপানসহ অনেক দেশ তাদের শিল্প-কলকারখানা বাংলাদেশে স্থাপনে আগ্রহ প্রকাশ করছে। হাঙ্গেরির পররাষ্ট্র ও বাণিজ্যমন্ত্রীর প্রস্তাবের প্রেক্ষিতে টিপু মুনশি বলেন, উভয় দেশের মধ্যে একটি জয়েন্ট ট্রেড কমিশন গঠনের মাধমে বাণিজ্য ও বিনিয়োগের খাতগুলো চিহ্নিত করা সহজ হবে। এগ্রোফুড প্রসেসিং, বিশুদ্ধপানি ব্যবস্থাপনা এবং ফার্মাসিউটিকেল সেক্টরে হাঙ্গেরির বিনিয়োগকে বাংলাদেশ স্বাগত জানাবে। এছাড়া, আইসিটি, সেবাখাতেও বিনিয়োগের প্রচুর সুযোগ রয়েছে।

২০১৯-২০২০ অর্থ বছরে বাংলাদেশ ১৮ দশমিক ৯৩ মিলিয়ন মার্কিন ডলার মূল্যের পণ্য রপ্তানি করেছে এবং জুলাই-মার্চ সময়ে আমদানি করেছে ১১ দশমিক ৫১ মিলিয়ন মার্কিন ডলার মূল্যের পণ্য। আগামী একসপ্তাহের মধ্যে হাঙ্গেরি জয়েন্ট ট্রেড কমিশন গঠনের সুনির্দিষ্ট প্রস্তাব প্রেরণ করবে।

বাণিজ্য মন্ত্রণালয়ের অতিরিক্ত সচিব (রপ্তানি) মো. ওবায়দুল আজমসহ বাণিজ্য মন্ত্রণালয়ের সিনিয়র কর্মকর্তাগণ এ সময় উপস্থিত ছিলেন।

#

লতিফ/অনসূয়া/পরীক্ষিৎ/মামুন/জসীম/খোরশেদ/২০২০/১৬২০ ঘণ্টা

তথ্যবিবরণী নম্বর : ৩৪৪৩

**কৃষি গবেষণার বৈশ্বিক প্ল্যাটফর্ম ‘ওয়ান সিজিআইএআর’ গঠন**

ঢাকা, ২৬ ভাদ্র (১০ সেপ্টেম্বর) :

কৃষি গবেষণার ১৫টি বৈশ্বিক প্রতিষ্ঠান সম্মিলিত আনুষ্ঠানিক প্ল্যাটফর্ম ‘ওয়ান সিজিআইএআর’ গঠন করেছে। এ উদ্যোগকে স্বাগত জানিয়ে কৃষিমন্ত্রী ড. মো: আব্দুর রাজ্জাক বলেছেন, পরিবর্তিত বিশ্বপরিস্থিতির সাথে খাপ খাইয়ে নিতে বাংলাদেশের মতো কৃষিপ্রধান দেশগুলোকে এখন থেকে নতুন করে গবেষণা নিয়ে ভাবতে হবে। আর গবেষণা নিয়ে এই নতুন চিন্তাধারায় কয়েক ধাপ এগিয়ে নিতে সহযোগিতা করতে পারে ‘ওয়ান সিজিআইএআর’ এর মতো বৈশ্বিক উদ্যোগ।

মন্ত্রী বৃহস্পতিবার বাংলাদেশ ধান গবেষণা ইনস্টিটিউট এবং আন্তর্জাতিক ধান গবেষণা ইনস্টিটিউট আয়োজিত ‘ওয়ান সিজিআইএআর’ বিষয়ক অনলাইন ব্রিফিং সেশনে এই মন্তব্য করেন। এতে ‘ওয়ান সিজিআইএআর’ বিষয়ে কৃষিমন্ত্রী ড. মোঃ আব্দুর রাজ্জাক এবং কৃষিসচিব মোঃ নাসিরুজ্জামানকে অবহিত করেন ইরির মহাপরিচালক ড. ম্যাথিউ মোরেল।

ওয়ান সিজিআইএআর’র ‘২০৩০ সালের মধ্যে ক্ষুধামুক্ত বিশ্বগড়ার’ অঙ্গীকারকে স্বাগত জানিয়ে কৃষিমন্ত্রী ড. মো: আব্দুর রাজ্জাক আরো বলেন, বাংলাদেশ সরকার আগামীতে এই উদ্যোগকে সর্বোতভাবে সমর্থন দিয়ে যাবে। এছাড়াও, বাংলাদেশের কৃষি তথা অর্থনৈতিক উন্নয়নে ইরিসহ অন্যান্য গবেষণা প্রতিষ্ঠানগুলো আরো জোরালো কার্যক্রম নিয়ে এগিয়ে আসবে বলেও কৃষিমন্ত্রী আশা প্রকাশ করেন।

কনসাল্টেটিভ গ্রুপ ফর ইন্টারন্যাশনাল এগ্রিকালচার রিসার্চ এর সংক্ষিপ্ত রূপ হলো সিজিআইএআর। কৃষি নিয়ে গবেষণা করে এমন ১৫টি বৈশ্বিক প্রতিষ্ঠানের সম্মিলিত একটি অনানুষ্ঠানিক প্ল্যাটফর্ম ছিলো সিজিআইএআর। সম্প্রতি এই ১৫টি গবেষণা প্রতিষ্ঠান এক হয়ে এই প্ল্যাটফর্মটিকে একটি আনুষ্ঠানিক রূপ দেয়ার সিদ্ধান্ত নিয়েছে। সেই আনুষ্ঠানিক রূপের নামই ‘ওয়ান সিজিআইএআর’। এর অংশ হিসেবে এই বৈশ্বিক গবেষণা প্রতিষ্ঠানগুলো কৃষিবিষয়ক অভিন্ন ইস্যুতে একযোগে কাজ করবে। এতে করে সম্পদের সুষ্ঠু ব্যবহার যেমন নিশ্চিত করা যাবে তেমনি পারষ্পরিক সহযোগিতার মাধ্যমে গবেষণা কার্যক্রমের লক্ষ্য অর্জনও সহজ হবে বলে মনে করছেন এর উদ্যোক্তারা।

 ইরি ছাড়াও, এই ‘ওয়ান সিজিআইএআর’ উদ্যোগের সাথে রয়েছে IFPRI, World Fish, CIMMYT, Africa Rice, ICRISAT,  International Livestock Research Institute (ILRI), International Water Management Institute (IWMI), World Agro Forestry (ICRAF), The Alliance of Bioversity International and the International Center for Tropical Agriculture (CIAT), International Potato Centre (CIP), International Institute of Tropical Agriculture (IITA), Centre for International Forestry Research, International Center for Agricultural Research in the Dry Areas (ICARDA) ইত্যাদি প্রতিষ্ঠান। এই প্রতিষ্ঠানগুলো আগামীতে খাদ্য ও পুষ্টি নিরাপত্তা, দারিদ্র্যবিমোচন ও জীবনমান উন্নয়ন, লিঙ্গ সমতা ও সামাজিক অন্তর্ভুক্তিকরণ, জলবায়ু পরিবর্তন এবং পরিবেশ ও জীববৈচিত্র্য প্রভৃতি বিষয়ে একযোগে কাজ করবে বলে উদ্যোক্তারা জানিয়েছে ।

  অনলাইন ব্রিফিংয়ে ব্রি’র মহাপরিচালক ড. মো: শাহজাহান কবীর, ইরির গ্লোবাল ট্রাস্টি বোর্ডের সদস্য ড. জিম গডফ্রে, ইরির দক্ষিণ এশিয়া প্রতিনিধি ড. নাফিস মিয়া এবং ইরির বাংলাদেশ প্রতিনিধি ড. হোমনাথ ভান্ডারি, বিএআরসি’র নির্বাহী চেয়ারম্যান ড. এস এম বখতিয়ার প্রমুখ উপস্থিত ছিলেন ।

#

কামরুল/অনসূয়া/পরীক্ষিৎ/মামুন/কুতুব/আসমা/২০২০/১৬৪০ ঘণ্টা

তথ্যবিবরণী নম্বর : ৩৪৪২

**শুধু কাগজে কলমে নয়, বাস্তবেই ওয়ানস্টপ সার্ভিস চালুর নির্দেশ দিলেন শিল্পমন্ত্রী**

ঢাকা, ২৬ ভাদ্র (১০ সেপ্টেম্বর) :

শুধু মুখে বা কাগজে কলমে নয়; বাস্তবেই বিসিক শিল্পনগরীগুলোতে ওয়ানস্টপ সার্ভিস চালুর নির্দেশ দিয়েছেন শিল্পমন্ত্রী নূরুল মজিদ মাহমুদ হুমায়ূন।

মন্ত্রী আজ বিসিকের ৭৬টি বিসিক শিল্পনগরীতে ওয়ানস্টপ সেবা চালুর লক্ষ্যে মাঠ পর্যায়ের কর্মকর্তাদের দক্ষতা উন্নয়নধর্মী দুইদিনব্যাপী ‘নাগরিক সেবা উদ্ভাবন’ শীর্ষক ভার্চ্যুয়াল প্রশিক্ষণ কর্মশালার উদ্বোধনকালে এ নির্দেশনা দেন।

শিল্পমন্ত্রী বলেন, দেশের ৭৬টি বিসিক শিল্পনগরীতে উদ্যোক্তারা যাতে সহজে ও অল্প খরচে দ্রুত শিল্পসংশ্লিষ্ট কার্যকর সেবা পান, সেটি নিশ্চিত করতে হবে। শিল্পখাতে স্থানীয় ও বিদেশি বিনিয়োগ বাড়াতে এক ছাদের নিচে শিল্প স্থাপনের সব ধরণের সেবা দিতে হবে। গ্রাহক পর্যায়ে প্রত্যাশিত সেবা প্রদানের লক্ষ্যে বর্তমান সরকার ইতোমধ্যে ওয়ানস্টপ সার্ভিস আইন ২০১৮ এর ‘ক’ তফসিলে বিসিককে অন্তর্ভুক্ত করেছে বলে তিনি জানান।

নূরুল মজিদ মাহমুদ হুমায়ূন আরো বলেন, জাতির পিতা বঙ্গবন্ধু শেখ মুজিবুর রহমানের সাথে বিসিকের ইতিহাস জড়িত। বঙ্গবন্ধু ১৬ সেপ্টেম্বর ১৯৫৬ থেকে ৩০ মে ১৯৫৭ পর্যন্ত তদানিন্তন কোয়ালিশন সরকারের শিল্প, বাণিজ্য, শ্রম, দুর্নীতি দমন ও গ্রাম সহায়তা মন্ত্রীর দায়িত্ব পালনকালে পূর্ব পাকিস্তান ক্ষুদ্রশিল্প কর্পোরেশন (ইপসিক) প্রতিষ্ঠা করেন, যা স্বাধীনতা-উত্তর বাংলাদেশ ক্ষুদ্র ও কুটির শিল্প কর্পোরেশন (বিসিক) নামে তৃণমূল পর্যায়ে শিল্পায়ন কার্যক্রম জোরদারে অবদান রাখছে। বিসিকের মাধ্যমে ইতোমধ্যে গ্রামগঞ্জে হাজার হাজার শিল্পকারখানা স্থাপিত হয়েছে। এজন্যই দেশের শিল্পখাত জাতীয় অর্থনীতিতে গুরুত্বপূর্ণ স্থান দখল করে আছে।

করোনা মহামারিকালীন বিসিকের কার্যক্রমের প্রশংসা করে শিল্পমন্ত্রী বলেন, করোনা ভাইরাসের প্রাদুর্ভাবের শুরুতেই প্রধানমন্ত্রী শেখ হাসিনা ঘোষিত ৩১ দফা নির্দেশনার আলোকে স্বাস্থ্যবিধি অনুসরণ করে বিসিক শিল্পনগরীর কারখানাগুলো চালু রাখা হয়েছে। এসব শিল্প ইউনিটে ভোগ্যপণ্য উৎপাদন, মাঠে লবণ চাষ, লবণ মিলগুলোতে আয়োডিনযুক্ত লবণ উৎপাদন এবং সাভার চামড়া শিল্পনগরির ট্যানারিতে চামড়া প্রক্রিয়াজাত অব্যাহত রয়েছে। করোনা প্রতিরোধকমূলক পণ্য যেমন-পিপিই, হ্যান্ড স্যানিটাইজার, মাস্ক, মেডিক্যাল অক্সিজেন, সাবান, ডিটারজেন্ট পাউডার, জীবানুনাশক ফ্লোরক্লিনারসহ নিত্য প্রয়োজনীয় খাদ্য ও ভোগ্যপণ্য উৎপাদনের মাধ্যমে নিরবচ্ছিন্ন সাপ্লাই চেইন অব্যাহত রাখতে বিসিক কর্মকর্তা-কর্মচারী ও শিল্পমালিকরা জীবনের ঝুঁকি নিয়ে কাজ করেছেন। তিনি বিসিক শিল্পনগরীগুলোতে উৎপাদনের ধারা অব্যাহত রাখতে সর্বোচ্চ পেশাদারিত্ব ও নিষ্ঠার সাথে দায়িত্ব পালনের পরামর্শ দেন।

শিল্পমন্ত্রী বলেন, করোনার ফলে বাংলাদেশে শ্রমঘন শিল্প স্থানান্তরের সুযোগ তৈরি হয়েছে। অনেক বিদেশি উদ্যোক্তা প্রতিষ্ঠান এদেশে বিনিয়োগের আগ্রহ দেখাচ্ছে। এ সুযোগ কাজে লাগাতে দেশেই বিশ্বমানের বিনিয়োগ সেবা নিশ্চিত করতে হবে। তিনি প্রশিক্ষণ কর্মশালার মাধ্যমে কার্যকর ওয়ানস্টপ সেবা প্রদানের উপযোগী উদ্ভাবনী কৌশল খুঁজে বের করার তাগিদ দেন। তিনি বিসিক গৃহিত মাস্টার প্লানের আওতায় ২০৩০ সাল নাগাদ ২০ হাজার একর জমিতে ৫০টি ইন্ডাস্ট্রিয়াল পার্ক স্থাপন, ৫০ লাখ লোকের কর্মসংস্থান সৃজন, উদ্যোক্তাদের পণ্য বিপণনে সহায়তা দিতে অনলাইন মার্কেটিং প্লাটফর্ম তৈরি এবং করোনায় ক্ষতিগ্রস্ত বিভিন্ন ক্যাটাগরির শিল্প ও সার্ভিস সেক্টরের জন্য ৫টি প্রণোদনা প্যাকেজের আওতায় প্রধানমন্ত্রী শেখ হাসিনা ঘোষিত ৭২ হাজার ৫০০ কোটি টাকার প্রণোদনা প্যাকেজ বাস্তবায়নে বিসিকের ভূমিকা জোরদারের আহবান জানান।

বিসিক পরিচালক (দক্ষতা ও প্রযুক্তি) ড. মোহা: আব্দুস ছালামের সভাপতিত্বে অনুষ্ঠানে বিশেষ অতিথি ছিলেন বিসিক চেয়ারম্যান মোঃ মোসতাক হাসান এনডিসি। এতে দেশের সকল শিল্পনগরী কর্মকর্তা, জেলা পর্যায়ের কর্মকর্তা এবং বিসিক পরিচালনা পর্ষদের সদস্যরা অনলাইনে সংযুক্ত ছিলেন।

#

জলিল/অনসূয়া/পরীক্ষিৎ/মামুন/জসীম/খোরশেদ/২০২০/১৪৩০ ঘণ্টা

তথ্যবিবরণী নম্বর : ৩৪৪১

**করোনায় সাব-রেজিস্ট্রারের মৃত্যুতে আইনমন্ত্রীর শোক**

ঢাকা, ২৬ ভাদ্র (১০ সেপ্টেম্বর) :

সুনামগঞ্জ জেলার দক্ষিণ সুনামগঞ্জ উপজেলার সাব-রেজিস্ট্রার মো. জাফর আহমেদ এর মৃত্যুতে গভীর শোক ও দুঃখ প্রকাশ করেছেন আইন, বিচার ও সংসদ বিষয়ক মন্ত্রী আনিসুল হক।

এক শোকবার্তায় আইনমন্ত্রী মরহুমের বিদেহী আত্মার মাগফেরাত কামনা করেন এবং তাঁর শোকসন্তপ্ত পরিবারের সদস্যদের প্রতি গভীর সমবেদনা জানান।

জাফর আহমেদের মৃত্যুতে আরও শোক প্রকাশ করেছেন আইন ও বিচার বিভাগের সচিব মো. গোলাম সারওয়ার এবং নিবন্ধন অধিদপ্তরের মহাপরিদর্শক শহীদুল আলম ঝিনুক। এছাড়া পৃথক শোক প্রকাশ করেছে বাংলাদেশ রেজিস্ট্রেশন সার্ভিস এসোসিয়েশন।

১৯৬২  সালের ১ এপ্রিল   পটুয়াখালী  জেলার দশমিনা উপজেলায়  মো.জাফর আহমেদের জন্ম। মৃত্যুকালে তিনি স্ত্রী, দুই মেয়ে ও অসংখ্য গুণগ্রাহী রেখে গেছেন।

জাফর আহমেদ করোনা ভাইরাসজনিত রোগে আক্রান্ত হয়ে আজ ভোর সাড়ে পাঁচটায় ইন্তেকাল করেন (ইন্নালিল্লাহি..........রাজিউন)। তিনি ঢাকা মেডিকেল কলেজ হাসপাতালে চিকিৎসাধীন ছিলেন।

#

রেজাউল/অনসূয়া/পরীক্ষিৎ/আসমা/২০২০/১২৪০ ঘণ্টা

তথ্যবিবরণী নম্বর : ৩৪৪০

**নতুন ভারত বাংলাদেশ মৈত্রী মুক্তিযোদ্ধা সন্তান স্কলারশিপের জন্য দরখাস্ত আহ্বান**

ঢাকা, ২৬ ভাদ্র (১০ সেপ্টেম্বর) :

‘নতুন ভারত বাংলাদেশ মৈত্রী মুক্তিযোদ্ধা সন্তান স্কলারশিপ স্কিম’ এর আওতায় মুক্তিযোদ্ধা সন্তান ও নাতি-নাতনিদের বৃত্তি প্রদানের লক্ষ্যে ২০২০-২০২১ অর্থবছরে জন্য দরখাস্ত আহ্বান করেছে মুক্তিযুদ্ধ বিষয়ক মন্ত্রণালয়। ভারত সরকারের আর্থিক সহায়তায় ঢাকাস্থ ভারতীয় হাইকমিশন এবং মুক্তিযুদ্ধ বিষয়ক মন্ত্রণালয় যৌথভাবে এ কার্যক্রম বাস্তবায়ন করবে।

আবেদন এ বছরের ১৫ সেপ্টেম্বর হতে ১৫ অক্টোবর পর্যন্ত নেয়া হবে।

এ স্কলারশিপ স্কিমের আওতায় উচ্চ মাধ্যমিক পর্যায়ে ১ হাজার জন এবং স্নাতক পর্যায়ে ১ হাজার জন করে মোট ২ হাজার ছাত্রছাত্রীকে বৃত্তি প্রদান করা হবে। স্নাতক পর্যায়ে এককালীন পঞ্চাশ হাজার এবং উচ্চ মাধ্যমিক পর্যায়ে এককালীন বিশ হাজার টাকা করে বৃত্তি প্রদান করা হবে।

বিস্তারিত তথ্য মুক্তিযুদ্ধ বিষয়ক মন্ত্রণালয়ের ওয়েবসাইট ([www.molwa.gov.bd](http://www.molwa.gov.bd/)) এ পাওয়া যাবে।

#

মারুফ/অনসূয়া/পরীক্ষিৎ/আসমা/২০২০/১২৪০ ঘণ্টা